Előterjesztés Zalakaros Város Önkormányzata Képviselőtestületének 2021. szeptember 23-án tartandó ülésére.

Napirend címe: Döntés a Zalakaros Fő u., Kossuth u. ároklefedés és Dózsa utcai járda kialakítása tárgyban érkezett indikatív ajánlatokról
Az előterjesztést készítette: Bognár Ottó Péter településüzemeltetési, hatósági és közbiztonsági referens 

Tisztelt Képviselőtestület!

Magyarország Kormánya által a 27/2021. (I.29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestere Zalakaros Város Önkormányzata Képviselőtestülete feladat-és hatáskörében eljárva Zalakaros Város Önkormányzata Képviselőtestületének 69/2021. (IV.22.) számú határozatával támogatta a Kossuth, Fő utcák nyílt árkainak lefedését, illetve a Dózsa utcában járdaépítést.
A döntés alapján a Hivatal indíkatív árajánlatot kért ezen projektek tervezési munkáira. A megadott határidőig 2 db tervező adott be ajánlatot.

1) A Linakron Kft. az indikatív ajánlatot a következők szerint adta meg:

· Kossuth Lajos utca ároklefedés tervezési díja: 560.000,- +Áfa 

· Fő utca ároklefedés tervezési díja: 940.000,- +Áfa

· Dózsa György utca járdatervezés: 580.000,- +Áfa

2) Tóth Norbert az alábbi tervezési árajánlatot adta:

·  Kossuth utca és, Fő utcák nyílt árkainak lefedése (Kossuth utca nyugati oldala 264 fm hosszban, Fő út keleti oldala 453 fm hosszban): 1.100.000 Ft+ Áfa
· Járda építés: Dózsa út, járda építés 204 fm hosszban: 500.000 Ft+Áfa

Kérem a Tisztelt Képviselőtestületet, hogy a beérkezett indikatív ajánlatok alapján döntsön a tervezési munkákról, a végleges ajánlattételi felhívás kibocsátásáról.

Határozati javaslat:

A Képviselőtestület

A) változat
1. Megismerve a nyílt árok lefedés és járdaépítés tárgyában érkezett indikatív ajánlatokat úgy határoz, hogy Zakaros Város Önkormányzata 2021. évi költségvetésének figyelembevételével az alábbi projektek tervezési munkáira vonatkozóan felkéri a Hivatalt ajánlattételi felhívás elkészítésére és kibocsátására:

· Kossuth Lajos utca ároklefedés tervezése

· Fő utca ároklefedés tervezése

· Dózsa György utca járdatervezés

2. A beérkezett ajánlatokat a következő soros ülésen Képviselőtestület elé terjeszteni szükséges.
Határidő:            2021. október 15.
Felelős:               Novák Ferenc polgármester
Operatív felelős: Bognár Ottó Péter, településüzemeltetési, hatósági és közbiztonsági referens 

B) változat
1. Megismerve a nyílt árok lefedés és járdaépítés tárgyában érkezett indikatív ajánlatokat úgy határoz, hogy a tervezési munkák költségeit a 2022. évi költségvetésben kívánja biztosítani.  
2. Felkéri a Hivatalt, hogy a 2022. évi költségvetés készítésekor ezen indikatív ajánlatok figyelembevételével biztosítsa a tervezési költségek pénzügyi fedezetét.

Határidő: 2022. február

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető  

Zalakaros 2021. szeptember 8.









  Novák Ferenc 










   polgármester
Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára, hogy megismerve a nyílt árok lefedés és járdaépítés tárgyában érkezett indikatív ajánlatokat, határozzon úgy, hogy Zakaros Város Önkormányzata 2021. évi költségvetésének novemberi mutatói alapján dönt a tervezési munkáira vonatkozóan ajánlattételi felhívás elkészítéséről és kibocsátásáról.

